ΓΡΑΠΤΗ ΕΡΩΤΗΣΗ E-3053/02

υποβολή: Bart Staes (Verts/ALE) προς την Επιτροπή

(24 Οκτωβρίου 2002)

Θέμα: Δασοκομία στη Λαϊκή Δημοκρατία του Κονγκό

Στην ανακοίνωσή της με τίτλο Δάση και ανάπτυξη: η προσέγγιση της ΕΚ(1) η Επιτροπή αναφέρει ότι η Ευρωπαϊκή Κοινότητα αισθάνεται κατά κάποιον τρόποπεύθυνη για τη βιώσιμη διαχείριση των δασικών πόρων ανά τον κόσμο. Για το λόγο αυτό προτείνονται για την δασοκομία οι ακόλουθοι ειδικοί στόχοι: (1) μείωση της ανεξέλεγκτης απερήμωσης και της δασικήςποβάθμισης· (2) αύξηση της έκτασης των περιοχώνπό αειφόρο δασική διαχείριση· () (IV) διατήρηση των γενετικών πόρων για τη διατήρηση των φυσικών δασικών οικοσυστημάτων και της αντίστοιχης βιοποικιλότητας· (V) δημιουργία θεσμικών πλαισίων ικανών να καλύψουν ανταγωνιστικούς τύπους ζήτησης· ().

Απαντώντας στην ερώτησηΕ-3498/01(2) η Επιτροπή αναφέρει ότι εταιρεία της Ζιμπάμπουε δημιούργησε πράγματι την μεγαλύτερη δασική εκμετάλλευση σε παγκόσμιο επίπεδο και ότι αποτελεί ως εκ τούτου ισχυρό αντικίνητρο για την παύση της στρατιωτικής παρέμβασης.

Απαντώντας στην ερώτηση Ε 0930/02(3) η Επιτροπή εκφράζει την άποψη ότι εφόσον δενφίσταται πάγια εθνική πολιτική στον τομέα της δασοκομίας θα πρέπει να εγκριθεί και να τεθεί σε εκτέλεση σχέδιο βιώσιμης διαχείρισης, ούτως ώστε να διασφαλισθεί ο βιώσιμος χαρακτήρας των αδειών αποψίλωσης που χορηγούνται στο Κονγκό και να περιορισθεί η περιβαλλοντική βλάβη που οφείλεται στην εκμετάλλευση. Στην απάντησή της η Επιτροπή αναφέρει ταυτόχρονα την τελική έκθεση έξι εμπειρογνωμόνων σχετικά με την παράνομη εκμετάλλευση των φυσικών πόρων στην Λαϊκή Δημοκρατία του Κονγκό.

Συμμερίζεται άραγε η Επιτροπή την άποψη τουπογράφοντος ότι η έκδοση παρομοίων αδειών αποψίλωσης αντιβαίνει κατάφωρα προς τις θέσεις πουποστηρίζει στην ανακοίνωσή της σχετικά με τα δάση και την ανάπτυξη·

Ποιος είναι ο προορισμός του κέρδους που προέρχεται από την πώληση τροπικής ξυλείας, το οποίο απ' ότι προκύπτει από την απάντηση της Επιτροπής στην ερώτηση Ε-0930/02, ενίοτε είναι εντυπωσιακό·

Μήπως η Επιτροπή έχει ήδη προβεί σε διαβήματα -όπως προκύπτει από την ανακοίνωσή της σχετικά με τα δάση και την ανάπτυξη και από τις απαντήσεις της στις δύο κοινοβουλευτικές ερωτήσεις- προκειμένου να μεριμνήσει για την επίτευξη βιώσιμης διαχείρισης των δασών στην Λαϊκή Δημοκρατία του Κονγκό· Εάν ναι, ποια διαβήματα· Εάν όχι, για ποιο λόγο·

Μήπως η Επιτροπή έχει ήδη ενημερωθεί για την (προσωρινή) έκθεση των έξι εμπειρογνωμόνων· Ποια είναι η άποψή της σχετικά με τα πορίσματά τους·

(1) COM 1999)554.

(2) ΕΕ C 229 E της 26.9.2002, σελ. 27.

(3) ΕΕ C 161 E της 10.7.2003, σελ. 6.

Απάντηση του κ. Nielson εξ ονόματος της Επιτροπής

(25 Νοεμβρίου 2002)

Η Επιτροπή ανησυχεί πολύ με την παραχώρηση 33 εκατ. εκταρίων δασικών εκτάσεων στη Λαϊκή Δημοκρατία του Κονγκό σε εταιρεία που διατηρεί σχέσεις με το κυβερνών κόμμα της Ζιμπάμπουε και τους στρατιωτικούς. Η λεηλασία των φυσικών πόρων από τα διάφορα στρατεύματα και πολιτοφυλακές είχε ως συνέπεια την παράταση του πολέμου στη ΛΔΚ. Η κακή διαχείριση των φυσικών πόρων στη ΛΔΚ έρχεται σε αντίθεση με τις αρχές της χρηστής διακυβέρνησης, του σεβασμού των ανθρωπίνων δικαιωμάτων και του κράτους δικαίου που προβλέπονται στη συμφωνία εταιρικής σχέσης του Κοτονού, η οποία αποτελεί τη βάση των σχέσεων της Ένωσης με τις χώρες της Αφρικής, της Καραϊβικής και του Ειρηνικού. Η κακή χρήση των πόρων της ξυλείας είναι προφανώς επίσης αντίθετη προς την πολιτική που εκτίθεται στην ανακοίνωση της Επιτροπής για τα δάση και την ανάπτυξη(1).

Στην έκθεση των ΗΕ σχετικά με την παράνομη εκμετάλλευση των φυσικών πόρων και άλλων μορφών πλούτου της ΛΔΚ επισημαίνεται η σχέση μεταξύ των εσόδων από τον ορυκτό πλούτο και την απόκτηση στρατιωτικού εξοπλισμού. Είναι πιθανό τα έσοδα από τη ξυλεία να χρησιμοποιούνται για τον ίδιο σκοπό, τόσο εντός της ΛΔΚ όσο και σε άλλες χώρες οι οποίες επωφελούνται από τη λεηλασία των δασών της ΛΔΚ. Οι πράξεις καθαρισμού χρημάτων σχετίζονται άμεσα με τις επιχειρήσεις που δραστηριοποιούνται στη ΛΔΚ στο χώρο της εγκληματικότητας και το γεγονός αυτό καθιστά πλέον πολύπλοκο τον εντοπισμό των εσόδων που προέρχονται από πωλήσεις αγαθών της λεηλασίας, περιλαμβανομένης της λεηλασίας τροπικών ειδών για τη ξυλεία.

Το πάνελ εμπειρογνωμόνων των ΗΕ συνιστά όπως τα κράτη μέλη στηρίξουν ενεργά τις διακυβερνητικές προσπάθειες και τις προσπάθειες μη κυβερνητικών οργανισμών τόσο σε διεθνές όσο και σε τοπικό επίπεδο για την καταπολέμηση της παράνομηςλοτόμησης.

Η Επιτροπή παρέχει σημαντική οικονομική στήριξη σε μια τέτοια πρωτοβουλία, την Αφρικανική Υπουργική Διάσκεψη για την Εφαρμογή της Νομοθεσίας περί Δασών και τη Διακυβέρνηση (AFLEG). Η πρωτοβουλία αυτή έχει σκοπό την ανάληψη πολιτικής δέσμευσηςψηλού επιπέδου στην Αφρική για την καταπολέμηση της παράνομηςλοτόμησης. Στο πλαίσιο της εν λόγω πρωτοβουλίας θα εξετασθεί επίσης το θέμα της ξυλείας των συγκρούσεων, η οποία χρησιμοποιείται για τη χρηματοδότηση της καταπίεσης και των ένοπλων εξεγέρσεων στη ΛΔΚ και σε σειρά άλλων Αφρικανικών κρατών. Ετοιμάζονται επίσης συμπληρωματικά μέτρα για το κλείσιμο των Ευρωπαϊκών αγορών στη ξυλεία που προέρχεται από παράνομηλοτόμηση.

Η στήριξη της Επιτροπής στη ΛΔΚ έχει διακοπεί λόγω των ενόπλων συγκρούσεων. Με τη σημερινή βελτίωση της κατάστασης, η συνεργασία θα ξαναρχίσει.

Στο 8ο Ευρωπαϊκό Ταμείο Ανάπτυξης (ΕΤΑ) προβλέπονται πόροι για τη θεσμική ενίσχυση και δημιουργία ικανοτήτων στο Υπουργείο Περιβάλλοντος και Δασών καθώς και στο Institut Congolais de Conservation de la Nature (ICCN). Ενδεχομένως να παρασχεθεί συμπληρωματική στήριξη για βιώσιμη διαχείριση των δασών στο πλαίσιο του προγραμματισμού του 9ου ΕΤΑ. Επίσης ενδέχεται να χρησιμοποιηθούν και περιφερειακοί πόροι για το σκοπό αυτό.

Η Επιτροπή εξέτασε την τελική έκθεση που ετοίμασε το πάνελ των πέντε εμπειρογνωμόνων του ΟΗΕ. Με το έργο αυτό γίνεται καταληπτή σε μεγάλο βαθμό η ένοπλη σύγκρουση στη ΛΔΚ. Η Επιτροπή θα εξετάσει τώρα προσεκτικά τις συστάσεις του πάνελ και θα αποφασίσει τον καλύτερο δυνατό τρόπο στήριξης των προσπαθειών με στόχο τη λήξη της λεηλασίας του φυσικού πλούτου της χώρας και την επάνοδο της ειρήνης στην περιοχή της λεκάνης του ποταμού Κονγκό.

(1) COM(1999)554 τελικό.